cyanic-selkie/wikianc huggingface dataset:
Mars’ måner
Tidligere spekulasjoner
Kanskje inspirert av Kepler (Keplers tredje lov), refererer Jonathan Swifts satire Gullivers reiser (1726) til to måner i Del 3, kapittel 3 ("Voyage til Laputa"), der astronomene på Laputa er beskrevet som å ha oppdaget to måner i bane rundt Mars i en avstand på 3 og 5 Mars-diameter, og perioder på 10 og 21,5 timer, hhv. Den faktiske orbital avstander og perioder med Phobos og Deimos på 1,4 og 3,5 Martian diameter, og 7,6 og 30,3 timer, hver for seg. Deres omløpstider er omtrent lik som Swifts gjetninger, men radiene var for store med omtrent en faktor på to. Voltaires 1750 novelle Micromégas, om en utenomjordisk besøkende til jorden, refererer også til de to månene til Mars. Voltaire ble antagelig påvirket av Swift I anerkjennelse av disse "spådommene", er to kratere på Deimos oppkalt Swift og Voltaire.
Oppdagelse
Hall spilte inn sin oppdagelse av Phobos i notatblokken sin som følger:
Leif Dubard
Leif Wilhelm Dubard (født 18. mars 1931, død 18. januar 2016 ) var en norsk programleder og kanalvert (hallomann) i NRK radio. Han arbeidet også som programvert på Radio+, som sender i Oslo, Akershus og Østfold.
Mars’ måner
Oppdagelse
Navnene, som opprinnelig ble stavet "Phobus" og "Deimus", var foreslått av Henry Madan (1838–1901), vitenskapsmester på Eton College, fra bok XV i Iliaden kalte Ares inn Frykt og Skrekk.
Noter
<references group="lower-alpha" />
Leif Dubard
Dubard ledet lenge Ønskekonserten og hans myke, sikre radiostemme ble kjent over hele Norge. Han ble også kjent gjennom opplesninger og for mindre skuespillerroller, blant annet som fortellerstemme i flere kortfilmer, og fra spillefilmene Jakten på nyresteinen (1996), Schpaaa fra (1998) og Min misunnelige frisør  (2004). I 2006 deltok han også som aldrende «trendreporter» i TV 2s underholdningsprogram Rikets røst. Han spilte i flere kabaretforestillinger.
Han var også sanger og humørspreder i Else Kåss Furuseths Det er lov å være blid på TV 2.
Dubard mottok Riksmålsforbundets Lytterprisen i 1992. Han var utdannet som lærer fra Sagene lærerskole i Oslo, der han tok eksamen i 1968.
Mammenstil
Mammenstilen er en kunst- eller kunsthåndverksstil som oppsto i Norden i løpet av den første halvdelen av 900-tallet. Stilen fikk sitt navn fra et gravfunn fra vikingtiden ved landsbyen Mammen øst for Viborg i Jylland i Danmark.
Funnene omfattet en øks med sølvinnlegg på flatsidene, på den ene siden forestiller det blant annet dyr med skjellete kropper. Utsmykkingen på denne øksen har gitt navn til mammenstilen. Det finnes også dyr som har en mer realistisk stil, slik som løvene på Jellingsteinen. Da denne stilen kom i anvendelse, ble det introdusert planter som motiver i denne stilretningen.
Dyreornamentikken i vikingtiden preget også osebergstilen, borrestilen, mammenstilen, ringeriksstilen og urnesstilen.
FC Jokerit
FC Jokerit var en finsk fotballklubb i Helsingfors. Den ble grunnlagt i 1999 og presterte å vinne den finske nasjonalcupen samme året. Beste serieprestasjon er 2.-plass i Veikkausliiga i 2000. Klubben vant Ykkönen i 2002.
Klubben er mest kjent for supporterklubben 116% Boys og eieren Hjallis Harkimo, som også er eieren av ishockeylaget Jokerit.
FC Jokerit siste spillende sesong var i 2003 da klubben havnet på 10.-plass. Klubben ble så solgt til rivalene HJK Helsinki i mars 2004, skiftet navn til Klubi-04 og etablert i Kakkonen, tredje høyeste nivå i finsk seriefotball.
Jon Masalin, som spiller for Hamarkameratene i Norge, begynte sin profesjonelle karriere i klubben.
Miloš Mirković
Miloš Mirković (kyrillisk: Милош Мирковић, født 13. juni 1976 i Beograd) er en serbisk fotballspiller.
Mirković debuterte for Vålerenga i 5-0-seieren over Strømsgodset i oktober 1998, og ble da utvist. Etter sesongslutt fikk han beskjed om at han ikke var i klubbens fremtidsplaner, og ble degradert til klubbens rekruttgruppe. I februar 1999 ble han imidlertid hentet opp i A-stallen igjen, og i mai kom han inn og scoret to mål i cup-kampen mot Fagerborg.
I januar 2000 ble Mirković løst fra kontrakten med VIF. De to A-lagskampene kostet Oslo-klubben tilsammen 3,6 millioner kroner. Øystein Stray Spetalen, daværende styremedlem i Vålerenga, har brukt Mirković som et eksempel på hvor lite gjennomtenkt klubbens innkjøp av spillere var, og sa at spillerens ferdigheter lå på «norsk 4.divisjonsnivå».
Etter han forlot Vålerenga har han spilt for Čukarički Beograd og Hajduk Kula i hjemlandet.
Mirković har U-landskamper for Jugoslavia.
Bertone
Gruppo Bertone er et italiensk bildesignhus, som også produserer biler. Bertones design er distinkte, og de fleste modellene har en klar «familielikhet», til tross for at de selges av forskjellige bilfabrikker. Bertone har designet biler for blant andre Alfa Romeo, Ferrari, Fiat, Lancia, Lamborghini og Volvo. I tillegg var Bertone ansvarlig for to av de senere design til den berømte, italienske scooteren Lambretta.
Selskapet er basert i Torino. Det ble stiftet som Carrozzeria Bertone i 1914 av Giovanni Bertone, og designeren Nuccio Bertone tok over etter den andre verdenskrig. Selskapet ble delt i to enheter — Carrozzeria-delen, som bygde helt opp til 40 000 biler per år i sine glansdager, og designstudioet, Stile Bertone. Selskapet ledes i dag av Lilli Bertone, Nuccio Bertones enke.
CIA – USAs hemmelige kriger
CIA – USAs hemmelige kriger (originaltittel: CIA: Guerres secrètes; på engelsk CIA: Secret Wars) er en engelskspråklig fransk dokumentarserie i tre deler fra 2003 som tar for seg CIAs historie fra 1947 til 2001. Serien er skapt av den franske dokumentarfilmskaperen William Karel og har et kritisk blikk på den amerikanske etterretningsorganisasjonen. Den er i stor grad basert på intervjuer av folk som har hatt ulike posisjoner i organisasjonen. Blant disse er Robert Baer, Frank Carlucci, William Cohen, Alexander Haig, Richard Helms, Stansfield Turner og James Woolsey. Tidligere KGB-agent Oleg Kalugin er også et hypping brukt intervjuobjekt.
Serien ble produsert av ARTE France og France 5, i samarbeid med NRK, australske SBS, canadiske Télé-Québec og belgiske RTBF.
Serien ble sendt på NRK1s Dok1 fra 29. september til 13. oktober 2003.
Innhold
Seriens første del tar for seg perioden 1947–1977. Her for vi se hvordan CIA var involvert i kuppene i Guatemala, Iran og Kongo i 1950-årene. Vi får også se deres innblanding i revolusjonen på Cuba, samt Cubakrisen og drapet på John F. Kennedy. Videre deres involvering i Vietnamkrigen og Operasjon Phoenix, i tillegg til Watergate-skandalen, Operasjon Chaos, komite-høringene i 1970-årene og deres rolle i statskuppet i Chile. Episoden tar også for seg CIAs kontakt med nazistene like etter krigen.
Seriens andre del tar for seg perioden 1977–1989. Her for vi se hvordan CIA var involvert i Afghanistan, den islamske revolusjon i Iran og gisselaksjonen i 1980. Videre viser episoden deres rolle i Ronald Reagans vei til presidentembetet og deres rolle i Iran-Contras-skandalen i 1980-årene.
Seriens tredje del tar for seg perioden 1990–2001. Her for vi et dypere innblikk i hvordan CIA ble mindre relevant under Bill Clinton. Videre blir vi bedre kjent med deres rolle i Gulfkrigen i 1991, samt det første terrorangrepet mot WTC i 1993. Vi får også et innblikk i striden mellom CIA og FBI i 1990-årene, samt terroraksjonene den 11. september 2001. Episoden tar også for seg oljelobbyens sterke innflytelse på amerikansk politikk, samt CIAs jakt på Osama bin Laden. Det settes også et kritisk søkelys på George W. Bush og Bush-familiens tilknytning til oljelobbyen og deres forbindelse til Saudi-Arabia. Episoden viser hvor lydhøre amerikanske presidenter har vært overfor oljelobbyen.
Lek (elv)
Lek er en elv vest i Nederland med en lengde på 62 km. Den ligger i forlengelsen av Nederrijn etter at Kromme Rijn blir en bielv ved byen Wijk bij Duurstede. Hovedløpet vestover blir fra dette punktet kalt Lek. Nederrijn er igjen en bielv fra Rhinen. Like etter Wijk bij Duurstede krysser elven Amsterdam-Rijn-kanalen, som fortsetter sørover mot elven Waal. En gren av denne kanalen, Lekkanaal, er tilsluttet elven ved tettstedet Nieuwegein.
Navnet Lek kommer fra det middelnederlandske ordet leek som betyr «vannvei».
Historikk
Geologiske undersøkelser som er foretatt av Universitetet i Utrecht viser at elven begynte som et gjennombrudd i et dike eller en elvebredd mellom Wijk bij Duurstede og Rijswijk rundt år 200 f.Kr. Rundt år null ble Lek mer aktiv, som sidegren av Rhinen økte vanngjennomstrømningen og ledet den mer vann bort fra hovedløpet. De eldste skriftilge kildene angir at navnet mellom annen halvdel av det 8. og første halvdel av det 10. århundre ble skrevet som Lokkia(m) og Loccham. Etterhvert som gjennomstrømningen gjennom Lek tiltok, hopet mudderet seg opp i Kromme Rijn. Lek overtok ikke som hovedgren før tidligst i det 10. århundre. Først da Rhinen ble demmet opp ved Wijk bij Duurstede i 1122, ble Lek Rhinens hovedgren. Etter omlegginger av elveløp og andre forandringer har løpet den gamle Rhinen fulgte via blant annet Kromme Rijn og Oude Rijn mellom Harmelen og Nordsjøen mistet sin betydning som viktig vannvei.
Lek i moderne tid
Frem til Vianen er Lek grensen mellom provinsene Utrecht og Gelderland, den passerer gjennom provinsen Utrecht ved Vianen og angir derfra frem til Willige-Langerak der den går inn på Zuid-Hollands område, hvor grensen mellom Utrecht og Zuid-Holland ligger.
Ved Lek ligger flere små, historiske byer: Wijk bij Duurstede, Culemborg, Vianen, Ameide, Nieuwpoort og Schoonhoven. Ved elvens utløp ligger blant annet de to litt større tettstedene Lekkerkerk og Krimpen aan de Lek. Nieuwegein ved Utrecht er det største tettstedet langs elveløpet, riktig nok ligger ikke senteret lengre ved elven, men det gjør derimot stedets historiske sentrum, Vreeswijk.
Ved Hagestein ligger et stort anlegg som kontrollerer vannivået og sluser trafikk (nederlandsk: stuw).
Broer over elven finnes ved Vianen og ved Culemborg ligger en jernbanebro. Bortsett fra disse er det, med unntak av de mange fergene, ikke mulig å krysse elven.
Pylon
Pylon er betegnelsen på et monumentalt inngangsparti til et gammelegyptisk tempel. På hver side av porten har bygningen en bred tårnliknende konstruksjon som er omtrent dobbelt så høy som sjølve inngangen og har flat topp. På bilder fra Det gamle Egypt flagges det med bannere fra tårnene.
Enkelte templer kunne i tillegg ha en indre pylon mellom en forgård og den sentrale delen av templet. Det er vanlig at tårnene smalner av mot toppen, ved at to eller flere vegger er skrådd. Foran pylonene kunne det være stilt opp obelisker. Noen pyloner er dekorert med relieffer på fasaden; på Isis-templet fra Filae ses farao mens han dreper en motstander, mens Isis, Horus og Hathor ser på.
I moderne arkitektur betegner en pylon et avsmalnende tårn.
1165 Imprinetta
1165 Imprinetta er en hovedbelteasteroide. Den ble oppdaget 24. april 1930 av Hendrik van Gent ved Union Observatory i Johannesburg.
Sant’Agata Bolognese
Sant'Agata Bolognese er en liten kommune i Storbyområdet Bologna i Emilia-Romagna-regionen i Italia. Den er mest kjent for å huse bilfabrikken Lamborghini.
I henhold til folketelling av 2007 hadde Sant'Agata Bolognese en beregnet antall innbyggere på 6 585 mennesker.
Kommunen er oppkalt etter sankta Agata av Sicilia.
Futsal
Futsal er en internasjonal betegnelse på innendørsfotball, og er en sammenstilling av spansk fútbol de salón. Futsal kalles også microfutbol. Futsal-sesongen starter normalt når den ordinære fotballen slutter, og varer frem til den ordinære fotballen starter på våren. Det er vanlig at spillere spiller futsal for ett lag, og fotball for et annet lag.
Historisk bakgrunn
Futsal oppsto i Uruguay som et turneringsspill brukt i lokale foreninger. Spillet ble videreutviklet i Brasil, særlig i São Paulo. Her ble futsal populært fordi det stilte mindre krav til baner og var utviklende teknisk. Flere kjente brasilianske fotballspillere var også aktive futsalspillere, blant annet Pele, Rivelino og Zico. I 1971 ble et internasjonalt futsalforbund, FIFUSA, etablert. Det internasjonale fotballforbundet FIFA overtok administrasjonen av spillet på 80-tallet, og arrangerte sitt første VM i Nederland i 1989. I 2004 etablerte Den Panamerikanske Futsalføderasjonen (PANAFUTSAL) et eget internasjonalt futsalforbund, AMF. Både FIFA og AMF opererer egne turneringer og mesterskap.
Futsal i Norge
I Norge er administrasjonen av ligaene/seriene delt mellom to organisasjoner; Norges Fotballforbund (NFF), som er medlem av UEFA/FIFA, og Indoor Football Scandinavia (IFS) som er medlem av UEFS/AMF.
Indoor Football Scandinavia organiserer Spilleautomater Futsal League med aktivitet i 8 avdelinger i Norge (de fem største byene i Norge + Møre, Østfold og Vestfold). De 15 beste lagene fra hver avdeling kvalifiserer seg årlig til Norgesmesterskapet. Vinneren og toeren i NM kvalifiserer seg til EM i futsal for klubber. Over 25 000 lag er registrert siden 1998.
NFF har etablert et seriesystem for futsal for begge kjønn. For herrene er Eliteserien definert som en del av norsk toppfotball, mens første- og andredivisjon er definert som breddefotball. Vinneren av Eliteserien kvalifiserer seg til UEFA Futsal Cup. Vegakameratene Futsal ble i 2011 det første norske laget som tok seg videre til hovedrunden i denne turneringen. Laget kvalifiserte seg også til hovedrunden i UEFA Futsal Cup i 2012, 2013 og 2014.
I 2011-12 er førstedivisjon delt i sju puljer etter geografi, samt en pulje i 2.divisjon.
Damenes serie har en divisjon, 1.divisjon, som er delt i to puljer etter geografi.
Futsal internasjonalt
Det arrangeres EM både av det europeiske fotballforbundet (UEFA) og EM og VM av henholdsvis UEFS (Union Europea de Futsal) og Det Internasjonale Futsalforbundet (AMF)
NFF etablerte sitt landslag i mars 2010. Laget blir trent av Esten O. Sæther. Laget har i løpet av sine første to år bl.a slått Irland, Andorra og Belgia. I kvalifiseringen til VM i Thailand 2012 vant laget sin kvalifiseringsgruppe, og møtte Italia til avgjørende play-off i mars-april 2012.
Weiyang (Yangzhou)
Weiyang (kinesisk: 维扬区; pinyin: Wéiyáng Qū) er et bydistrikt i byprefekturet Yangzhou i provinsen Jiangsu i Folkerepublikken Kina.
Distriktet har et areal på 87 km² og teller ca. 280.000 innbyggere (2004).
Sånn er det bare
Sånn er det bare er et norsk humorprogram med Tore Nysæther og Anders Mordal som gikk på TV 2 sommeren 1995 og 1996. Programmet hadde et satirisk preg med et skråblikk på sommeren og aktualiteter. Programmet hadde base i en bar som aldri var åpen. Hit kom ymse gjester, spilt av Tore og Anders. Blant disse var de sørlandske fiskere Gabriel og Gabriel, den akterutseilte festivalhippien Festus, en bergensk vitenskapsmann og noen postmodernistiske kunstnere. Programmet gikk på torsdager.
Premieren ble sett av 351 000.
Forsby
Forsby (finsk: Koskela) er en bydel i Helsingfors, ca. 5 km nord for bysentrum, i den administrative bydelen Gammelstaden.
Den nordlige delen av Forsby har overveiende småhusbebyggelse, mens den sørlige delen er bebygd med nyere boligblokker. I Forsby ligger bl.a. det store Forsby sjukehus. Bydelen har ca. 3 500 innbyggere.
Bay of Skaill
Bay of Skaill (norrønt: Bugr Skála) er en liten bukt på vestkysten av øya Mainland i den skotske øygruppen Orknøyene. Navnet Skaill stammer fra det norrøne ordet Skála i betydningen for «hall». Navnene på alle gårdene rundt er også avledet fra norrønt, og det antas at jordene har vært permanent bosatt i over tusen år
Skaill House
I denne bukten ligger Skaill House. I 1620 konstruerte biskop George Graham en enkel herregård, den første delen av det som nå er Skaill House. Sønnen hans ble laird av godset, og eiendommen ble fra den tiden overført til etterfølgende jordeiere.
I årenes løp ble godshuset utvidet. I 1997, etter seks år med restaureringsarbeid, ble Skaill House åpnet for publikum. Den kan leies som fritidsbolig eller til mottakelser og arrangementer.
Skara Brae
Skara Brae er en steinbygd bosetning fra neolittisk tid (bondesteinalderen). Den består av ti hus i klynger, gjort av steinheller, og med jordvolder som ga støtte for veggene. I husene var ildsteder, senger og skap gjort med stein. Et primitiv kloakksystem, med «toaletter» og avløp i hvert hus, ble sluset ut til havet.
Skaill’ vikingforråd
I mars 1858 gravde en gutt ved navn David Linklater ved Muckle Brae, nær Sandwicks sognekirke, da han kom over noen sølvbiter som lå i jorden. Forbløffet over funnet fikk Linklater snart selskap av en rekke folk. Sammen avdekket de over hundre gjenstander. Denne skatten er den største vikingskatten som er funnet så langt i Skottland.
1166 Sakuntala
1166 Sakuntala er en hovedbelteasteroide. Den ble oppdaget 27. juni 1930 av Praskovjya Georgievna Parkhomenko ved Krim-observatoriet i Simeiz på Krimhalvøya.
Yasuhikotakia
Yasuhikotakia er en gruppe smerlinger som finnes i elver som Mekong, Chao Phraya og Mae Klong. Mange av artene er populære akvariefisk.
Gobi: Baghdad
Gobi: Baghdad er en roman av Tor Åge Bringsværd og er den femte og siste i romanserien Gobi. Romanen er blitt betraktet som en hyllest til håpet midt i det grusomme, til kunsten og underholdningen, og til barnas evne til lek og drøm.
Handling
Gobi: Baghdad er den femte romanen i serien om den tyske gjøgleren Wolfgang av Godesberg. Denne gangen har han imidlertid ikke en like sentral rolle som i de tidligere bøkene. Hovedpersonen i denne romanen er tyven Rodrigo Jimenez fra Málaga, sønn av en treskjærer. Sammen med en eldre tyv ved navn Gino har han kommet seg til Bagdad. Her finner de ut at de har havnet på feil sted til feil tid. Utenfor truer mongolene ledet av Djengis Khans sønnesønn, Hulegu, og krever at kalifen overgir seg og hyller Kha-Khan som den nye herskeren av Bagdad. I byen møter Rodrigo en stum europeer som tar vare på de fattige barna i byen. Denne mannen fascinerer ham. Alt dette skjer i løpet av januar og februar i år 1258.
Tolkning
Gobi: Baghdad handler om det dualistiske motsetningsforholdet mellom nestekjærlighet og ondskap samt kontrastforholdet mellom den institusjonelle kirken og nestekjærligheten, om fellesskapet med våre medmennesker (der spørsmålet om «hva betyr jeg for andre enn meg selv?» er sentralt), om barnas og de svakes kår, råskapen og menneskenes brutalitet (der rottefangeren fra Hameln er barnas helt som redder barna ut av byen med de griske og gjerrige voksne). Romanen oppsummerer hele serien der budskapet har vært at man skal elske sin neste som seg selv, også i praktisk handling.
Furukamelhalsflue
Furukamelhalsflue (Raphidia ophiopsis) er en av kamelhalsfluene (Raphidioptera), de kjennes lett på den lange «halsen». Det er bare tre arter i Norge.
Utseende
Furukamelhalsflue er litt mindre enn R. notata. Hodet er fremoverrettet, med de bitende munndelene fremover på snuten (prognath). På hodet er det tre punktøyne, i en trekant. Bryststykkets første ledd (prothorax) har en eiendommelig langstrakt form og minner om en hals, herav navnet kamelhalsflue.
Både fram og bakvingen har normal form og er like å se til. Under vingemerket på framvingen,finnes tre celler som er plassert side ved side, på skrå, under hverandre. Vingemerket (pterostigma) er kort og mørkt, like langt som høyt, og har vanligvis en skråribbe.
I Norge er det tre arter kamelhalsfluer, som kan bestemmes ut fra ytre karakterer. Lengre sør i Europa og andre steder i verden, hvor artsantallet er høyere må kamelhalsfluer artsbestemmes ut fra genitaliene.
Levevis
Furukamelhalsflue er rovdyr og lever av andre mindre dyr, som insekter og midder.
Herodesporten
Herodesporten er en av åtte murporter i Gamlebyen i Jerusalem. Den er tilsluttet Det muslimske kvarter, og er bare et steinkast øst for Damaskusporten.
Jaffaporten
Jaffaporten (שער יפו, Sha'ar Yafo; باب الخليل, Bab al-Khalil, "Hebronporten"; korsfarernavn: Davidporten) er en av de sju fremste murportene i Gamlebyen i Jerusalem.
Navnet Jaffaporten er benyttet både for den historiske osmanske porten fra 1538 og for det store hullet ved siden av den i sør. Den gamle porten har form som middelaldersk porttårn med inngang formet som en L, noe som var sikret i begge ender (nord og øst) med tunge dører. Hullet i muren ble gjort i 1898 av de osmanske myndighetene for at den tyske keiseren Vilhelm II skulle ankomme byen i storstilt triumfprosesjon. Hullet i muren har siden gjort det mulig å kjøre bil inn i Gamlebyen fra vest.
Portens lokalisering er bestemt av byens topografi. Den står på det punkt hvor dalen som følger Jaffaveien møter bymuren på den øvre enden av en tverrgående dal, som halverer Gamlebyen i en grovt sett vest-øst-retning, mellom den nordvestlige ryggen og den sørlige åsen som er kjent som Sionfjellet. I 2010 fullførte de israelske oldtidsmyndighetene (Israel Antiquities Authority, IAA) en restaurering og rengjøring av Jaffaporten i løpet av 2 måneder. Det var en del av prosjekt på 4 millioner dollar som begynte i 2007 for renovere Gamlebyens bymurer. Oppussing inkluderte å erstatte brukne og ødelagte steiner, rense murene fra resultatet av tiår med bileksos, og sette inn igjen en detaljert arabisk inskripsjon som ble reist ved portens opprinnelige dedikasjon i 1593. Fragmenter fra kulehull fra kampene under den arabisk-israelske krig 1948 ble bevart av historiske grunner. Arbeidet på infrastrukturen på innsiden av Jaffaporten avdekket også en antikk akvedukt fra 100- eller 200-tallet e.Kr.
Geta (Åland)
Geta kommune er en kommune i landskapet Åland i Finland. Geta ligger på Fasta Åland og ligger vel 40 km fra Mariehamn. Kommunesenteret er Vestergeta.
Ved utgangen av februar 2015 hadde kommunen en folkemengde på 493.
Kasematt
Kasematt (fra italiensk, casamatta: casa – hus, matta – murt hvelving) er et underjordisk dekningsrom til beskyttelse av soldater, ammunisjon og forsyninger. Disse lå gjerne under kanonstillinger og var en del av artilleriets infrastruktur. Vanligvis er en kasematt nedgravd eller sprengt inn i fjell, men kan også være pansrede rom, for eksempel ombord i fartøyer.
Kan også defineres som «skuddsikkert rom på festning».
Det er kasematter, eller rester av disse, ved de fleste norske nasjonale festningsanlegg. Sommeren 2006 ble en intakt gammel kasematt oppdaget ved Kongsvinger festning.
Ved Møvik fort «Batterie Vara» står det en enorm betong-kasematt i friluft, hvor det skulle vært plassert en 38 cm kanon. Denne kom imidlertid aldri fram grunnet senking av skip i Skagerak som fraktet kanonløpet.
Alle borte
Alle borte er et norsk talkshow med Iren Reppen som gikk på NRK1 sommeren 1999. Programmet gikk på fredagskveldene og ble sendt fra Tromsø.
Serien var et slags sommer-talkshow i uformell stil der Reppen i hver episode inviterte forskjellige kjente norske personer innen kunst, musik og skuespill i en hjemlig atmosfære. Gjester var Henning Sommerro, Martin Hagfors Sossen Krohg, Espen Thoresen, Susanne Lundeng, Jan Eggum, Trond Kirkvaag, Halvdan Sivertsen, Ingrid Evertsen og Marit Adeleide Andreassen. Hver episode inneholdt i tillegg en kortfilm av Pjotr Sapegin.
Massakren i Cherry Valley
Massakren i Cherry Valley var et angrep fra britiske og senecaere på et fort og en landsby i det østlige New York den 11. november 1778 under den amerikanske uavhengighetskrigen.
Fortet, egentlig en palisade rundt landsbyens samfunnshus, kunne ikke tas, men landsbyen ble ødelagt. Seksten av forsvarerne ble drept, inkludert garnisonskommandanten Ichabod Alden. Til tross for forsøkene til Butler og Brant på å stoppe det, ble mer enn tretti kvinner og barn og flere av de lojalistiske innbyggerne drept og skalpert. Dette, sammen med massakren i Wyoming Valley, la grunnlaget for Sullivan-ekspedisjonen inn i irokesernes hjemland i det sentrale og vestlige New York for å nøytralisere faren for fremtidige angrep.
Kyrksten
Kyrksten er et tettsted i Storfors kommune i Värmlands län i landskapet Värmland i Sverige. I 2010 hadde tettstedet 258 innbyggere.
Cellulitter
Cellulitter (en: cellulite), appelsinhud eller vaffellår er de typiske ujevnhetene i underhudsfettet som spesielt kvinner får på lår, sete og mage. Cellulitter må ikke forveksles med hudinfeksjonen cellulitis (cellulitt). En rekke behandlingsmetoder er foreslått, men de fleste har minimal virkning. Trening, fettfattig kosthold og god kroppspleie synes å ha en effekt.
Årsak
Årsaken tar med endringer i metabolismen, fysiologi, diett og treningsvaner, fedme, kjønnsspesifikk dimorf hudarkitektur, endring av bindevevsstruktur, hormonelle faktorer, genetiske faktorer, mikrosirkulasjonssystemet, den ekstracellulære matrisen og inflammatoriske endringer.
Hormonelle faktorer
Hormoner har en dominerende rolle i dannelsen av cellulitt. Østrogen ser ut til å være det viktigste hormonet, men det finnes fortsatt ikke noen bevis som støtter denne påstanden. Andre hormoner - insulin, katekolaminene adrenalin og noradrenalin, skjoldbruskkjertelhormoner og prolaktin antas å være med på utviklingen av cellulitt.
Genetiske faktorer
Det kan være genetisk element i utviklingen av cellulitt. Forskere har kommet frem til polymorfier i angiotensinkoverterende enzym (ACE) og hypoksi-induserbare faktor 1A (HIF1a) gener.
Predisponerende faktorer
Kjønn, etnisitet, biotype, distribusjon av subkutant fett og predisponering for lymfe- og sirkulasjonsinsuffisens kan bidra til cellulitt.
Livsstil
En stressende livsstil fører til økt nivå av katekolaminer, som har vært forbundet med utvikling av cellulitt.
Behandling
Cellulitt er en multifaktoriell tilstand, som kan være motstandsdyktig mot behandlinger. Sett bort fra aktuelle produkter (kremer, salver) og injuserbare stoffer (kollagenase), er behandlinger for cellulitt en ikke-invasiv behandling som mekanisk sug eller massasje. Energibaserte enheter inkluderer ultralyd, laser og pulserende lysanordninger. En kombinasjon av mekaniske behandlinger og energibaserte prosedyrer er ofte brukt. De mer innvassive "underavsnitt"-teknikkene bruker en nål til å skjære gjennom fiberbåndene i bindevevet. Underskjæringsprosedyrer (manuell, vakuumassistert eller laserassistert) utføres i spesialklinikker med lokalbedøvelse.
Historie
Begrepet ble først tatt i bruk på 1920-tallet av spa- og skjønnhetsbransjer for å markedsføre tjenestene sine. Begrepet ble synlig i engelskspråkelige publikasjoner på slutten av 1960-tallet med referansen i magasinet Vogue, «Som en rask vandrende fisk, har ordet cellulitt krysset Atlanterhavet.» Medisiner for cellulitter (behandlinger som et medisinsk problem) var populært en stund når de holdt på med kosmetiske behandlinger.
Vidöåsen
Vidöåsen er et tettsted i Hammarö kommune i Värmlands län i landskapet Värmland i Sverige. I 2010 hadde tettstedet 272 innbyggere.
Nicolas Jalabert
Nicolas Jalabert (født 13. april 1973 i Mazamet, Frankrike) er en fransk tidligere profesjonell syklist. Han ble profesjonell i 1997 for det franske laget Cofidis.
Han er yngre bror av Laurent Jalabert, og de to brødrene syklet for samme lag i perioden 2000-2002.
Prvoslav Mihajlović
Prvoslav Mihajlović (født 13. april 1921, død 28. juni 1978) var en serbisk fotballspiller som deltok i de olympiske leker 1948 i London.
Mihajlović vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de med 3-1 samme resultat som de vant med i semifinalen over Storbritannia. Finalen tapte de med 1-3 til.
Mihajlović deltok også under fotball-VM 1950 i Brasil.
Han spilte tretten landskamper og scoret seks mål for Jugoslavia i perioden 1946–1950.
Tippeligaen 2005
Før sesongen var det forventet at Rosenborg og Vålerenga ville kjempe om seriegullet. Sesongen endte med gull til Vålerenga foran. Disse to lagene kvalifiserte seg sammen med og Lillestrøm for spill i Royal League.
Bodø/Glimt og rykket direkte ned, mens Molde fikk beholde plassen etter kvalifiseringskamper mot Moss, som kom på tredjeplass i 1. divisjon.
Etter å ha vunnet 13 seriemesterskap på rad hadde Rosenborg overraskende store problemer denne sesongen, og endte på 7.-plass, etter å ha vært så langt nede som 12.-plass på tabellen. Den andre store overraskelsen var nyopprykkede Start, som endte opp med sølv etter å ha ligget på 1.- og 2.-plass gjennom hele sesongen.
Tabell
Molde slo Moss 2–0 hjemme og 3–2 borte i to kvalifiseringskamper og beholdt plassen i Tippeligaen.
Tilskuerrekord
Sesongen 2005 ble den best besøkte eliteseriesesongen så langt i historien, med 1 726 145 tilskuere, dvs. et gjennomsnitt på 9 484 per kamp. Dette utgjorde en økning på 15% fra 2004-sesongen. Kampen som trakk flest tilskuere var Vålerenga–Rosenborg i nest siste serierunde, med 24 894 tilskuere.
Spillere som spilte alle kamper
Åtte spillere fikk med seg samtlige 2 340 minutter av årets sesong:
Totalt ble 335 spillere benyttet i løpet av sesongen. Fredrikstad var med 30 spillere det laget som brukte flest.
Dommere
Norges Fotballforbund satte opp disse dommerne for sesongen 2005:
Resultater og terminliste
{|
1167 Dubiago
1167 Dubiago er en asteroide i det ytre av hovedbeltet. Den ble oppdaget 3. august 1930 av Evgenii Fedorovich Skvortsov ved Krim-observatoriet i Simeiz på Krimhalvøya.
V-magasinet
V-magasinet (Vestkantmagasinet) er et norsk reklamefinansiert, fulldistribuert «livsstilsmagasin» som utgis kvartalsvis i Oslo og Bærum i 45 000 eksemplarer. V-magasinet ble utgitt første gang i mai 2008 og utgiver er oi-concept.
Chihuahua (delstat)
Chihuahua er en delstat nord i Mexico. Det er landets største delstat, og har en utstrekning på 247 455 km², eller like stort som Norge sør for Vestfjorden. Befolkningen er på ca. 3,4 millioner innbyggere (2010). Chihuahua by er hovedstaden, med ca. 800 000 innbyggere, mens Ciudad Juárez er den største byen med ca. 1,2 millioner innbyggere. Delicias, Parral, Cuauhtémoc, Nuevo Casas Grandes og Camargo er andre viktige byer i Chihuahua.
Chihuahua grenser mot Coahuila i øst, Durango i sør og Sonora i vest.
Guvernøren heter César Horacio Duarte Jáquez, og han representerer PRI, det institusjonelle revolusjonspartiet.
Geografi
Den aller største delen av Chihuahua er ørken og stepper, men det finnes også fjellkjeder som går i nord/sør-retning, med furuskoger. Fjellet Cerro San Jose går opp til 2700 meter over havet. Grensa mot USA dannes av elva Río Bravo del Norte, i USA og Norge kjent som Rio Grande. I elvedalen er det viktig jordbruk, noe som tærer på vannressursene i området.
Historie
Før spanjolenes ankomst var det meste av området befolket av jeger- og sankerkulturer. Ruinene i Paquimé, nordvest i delstaten, vitner likevel om en høykultur basert på jordbruk. Paquimé hadde kanskje 10 000 innbyggere, og eksisterte fra rundt 900 til 1340. Kulturen minner både om pueblo-kulturen i sørvestre USA og toltekernes kultur i det sentrale Mexico. I 1340 ble Paquimé plyndret, muligens av apasje-folket, og forlatt.
Spanjolene etablerte seg i Ciudad Juárez i 1659 og Chihuahua by i 1708. Begge bosetningene var imidlertid svært utsatt for angrep fra apasjer og comancher, og veksten var derfor kun langsom. På slutten av 1800-tallet ble imidlertid kvegdriften svært viktig for området. Under revolusjonen 1910–20 brukte Pancho Villa Ciudad Juárez som utgangspunkt for sine angrep på regjeringsstyrkene i sør.
Befolkning
Befolkningen i staten er svært sammensatt på grunn av innvandring fra andre delstater lenger sør. Eksempelvis er 74,5 % av befolkningen i Ciudad Juárez første- eller andregenerasjons innvandrere.
Noen isolerte grupper av urfolk holder fremdeles til i delstaten, og mest kjent er tarahumara-folket, som selv kaller seg raramuri – «de som løper». Grupper av europeere holder også til i området; mest kjent er de tysktalende mennonittene.
Økonomi
Chihuahua er blant de mer velstående delstatene i Mexico, og først og fremst er det en stor industri i Ciudad Juárez. Såkalte maquiladoras produserer ferdigvarer for markedene i USA og Canada, noe som skaffer arbeid til mange. Jordbruk, først og fremst kvegdrift, er også viktig. Turisme, først og fremst i form av dagturisme til Ciudad Juárez fra El Paso, er også viktig. Turistene er der både for å ha det moro, kjøpe billige medisiner og få sett over tennene hos rimeligere meksikanske tannleger.
Hasselblad
Hasselblad har flere betydninger:
Tommy Smith
Tommy Smith er navnet til flere personer:
Tour de France 1990
Tour de France 1990 var den 77. utgaven av Tour de France og ble arrangert fra 30. juni til 22. juli 1990. Greg LeMond tok sammenlagtseieren.
Hangurslia Opp
Hangurslia Opp er et motbakkeløp i Voss som arrangeres av Voss Oppturar. Løpet ble første gang arrangert i 1994.
Løypa starter på Bavallen på 220 meters høyde, og har målgang i Hangurslia på 425 meter. Løypa er 2,5 km lang.
Primitiv funksjon
Primitiv funksjon (også kalt antiderivert funksjon eller stamfunksjon) er et begrep innenfor matematisk analyse.
En funksjon F(x) er en primitiv funksjon til f(x) dersom funksjonen f er dens deriverte, det vil si dersom F ´(x)=f(x). Primitive funksjoner anvendes blant annet til algebraisk beregning av integraler.
Ettersom den deriverte av en konstant funksjon er null, finnes det uendelig mange primitive funksjoner til en funksjon f. Dersom en primitiv funksjon er F(x), så kan alle primitive funksjoner skrives som F(x) + C.
Eksempel: Alle primitive funksjoner til kan skrives
Merk at den deriverte av den primitive funksjonen er lik funktionen f.
Primitive funksjoner kan beregnes automatisk ved hjelp av Risch-algoritmen.
Militærakademiet i Whampoa
Militærakademiet ble grunnlagt den 16. juni 1924 under Kuomintang-partiet (KMT). Det ble etablert på øya Changzhou i Perlefloden, rett utenfor Whampoadokken, Guangzhous viktigste havneanlegg. Under åpningsseremonien holdt Sun Yat-sen en tale som senere skulle bli teksten til republikken Kinas nasjonalsang.
Whampoa er gammel transkripsjon av bynavnet Huangpu.
Forhistorie
Etter Yuan Shikais død forfalt Kina til et antall småriker regjert av krigsherrer. Sun Yat-sen hadde både i 1917 og i 1920 forsøkt å etablere en base i sin fødeprovins Guangdong og derfra organisere  en militærekspedisjon nordover for å foreene Kina under hans «Folkets tre prinsipper». Men hans styre stod svakere enn de maktsentra han ville nedkjempe. Suns bønner til vestmaktene om våpen og penger ble ignorert. Men i 1921 møtte Kominterns utsending Henk Sneevliet (som kalte seg Maring) Sun i Guangxi. Det var Lenin som hadde sett til at Sneevliet ble sendt til Kina. Han foreslo at man skulle etablere et militærakademi og trene opp en revolusjonshær der, noe også Sun hadde tenkt seg og derfor gikk inn for uten å nøle.
Bak Sneevliets tilråding lå i virkeligheten hans vurdering av Det kinesiske kommunistparti, som han anså som svakt og ikke særlig godt ledet. Det beste ville være om kommunistene samarbeidet med KMT og kanskje klarte å trekke det mot venstre, – eller i alle fall klare å bygge KKP opp i størrelse og dyktighet i ly av sin allianse med nasjonalistene.
Det kinesiske kommunistparti (KKP) sendte Li Dazhao og Lin Boqu for å drøfte organiseringen av prosjektet med Sun. I 1924 vedtok Kuomintangs første nasjonalkongress at man skulle alliere seg med Sovjetunionen og med KKP. Dermed var alt tilrettelagt for opprettelsen at militærakademiet.
Organisering
Whampoa-akademiet organiserte seg i seks avdelinger, og Sun ble rektor, skjønt det var bare en honorær tittel. Den som ble overlærer og reell leder for akademiet ble Chiang Kai-shek, som nøt Suns gunst.
Liao Zhongkai, fra Kuomintangs venstrefløy og Suns skattemester, ble KMTs representant i ledelsen. Zhou Enlai, Hu Hanmin og Wang Ching-wei var blant instruktørene i akademiets politiske avdeling. Sovjetunionens Mikhail Borodin ble rådsmedlem ved akademiet, noe som reflekterte den takknemlighet man følte overfor det land som gav slik generøs støtte i form av penger og militære rådgivere som general Vasilij Bljukher, kalt Galen.
Utdannelsen
Undervisningen på akademiet omfattet både militær og politisk teori og praksis. Studentene lærte om strategi, taktikk, forsyninger og annet rent militært, og dessuten studerte de både Suns tenkning og kommunismen. Blant dem som tidvis underviste dem var aktivister måde fra KMT og KKP, som Tan Yankai, Zhang Jingjiang, Mao Zedong og Liu Shaoqi.
Whampoa-akademiet uteksaminerte kommunistiske offiserer som Lin Biao, Xu Xiangqian, Zuo Quan og Chen Geng，og nasjonalistiske offiserer som Chen Cheng, Du Yuming og Hu Zongnan. Til å begynte med ble de satt inn mot en lokal krigsherre som motarbeidet Sun, Chen Jiongming. Senere var de med på Nordekspedisjonen.
Akademiet flyttes
Det var bare mellom 1924 og 1926 at akademiet lå i Huangpu ved Guangzhou. Under disse seks semestrene ble det uteksaminert mer enn 7 000 offiserer. Men etter Chiang Kai-sheks brudd med kommunistpartiet, flyttet han akademiet til den nye nasjonale hovedstad i Nanjing. Senere, under krigen mot de invaderende japanske styrker, ble det flyttet til Chengdu.
I 1950, etter den kommunistiske seier på det kinesiske fastland og opprettelsen av Folkerepublikken Kina der, ble akademiet gjenopprettet i Fengshan i Kaohsiung fylke på Taiwan, under navnet Det kinesiske militærakademi.
Whampoas militærakademi spiller en viktig rolle i Kinas historie. Selv om det i første rekke var en alminnelig krigsskole for den militære elite, slik man kjenner tilsvarende skoler i mange land, ruver den mer i landets historie enn for eksempel West Point Military Academy gjør i USAs historie. Her ble ikke bare militære ledere utdannet, men også politiske ledere innen kommunistpartiet og kuomintang. Faktisk var det også et tredje svært viktig, og ikke så påaktet, segment, nemlig de hemmelige kommunister som infiltrerte Kuomintang og gjorde seg gjeldende på en for Chiang Kai-shek katastrofal måte under de siste faser av den kinesiske borgerkrig i 1940-årene.
For Chiang og KMT var Whampoa-klikken svært sentral innad i regjeringen. Den konkurrerte med andre klikker innen KMT, som Guangxi-klikken anført av Li Zongren og Bai Chongxi, CC-klikken ledet av Chen Lifu og Chen Guofu, og «Den politiske forskningsgruppe» ledet av Yang Yongtai og Zhang Qun. Da KKP på samme tid bygde opp sin Folkets frigjøringshær etter Nanchangopprøret i 1927 skulle de fleste av kommandantene komme fra Whampoa, og under de følgende to årtier ble rekruttene trent opp på Whampoa-måten.
Undet den kinesiske borgerkrig ble de stridende styrker som stor mot hverandre ofte kommandert av offiserer som hadde vært klassekamerater på Whampoa.
Revelations (sang)
«Revelations» er den siste singelen gitt ut av Audioslave og er hentet fra albumet Revelations. «Revelations» er den ellevte singelen fra Audioslave. Tre av medlemmene sluttet i bandet og startet bandet Rage Against the Machine på nytt igjen.
Eksterne lenker
Revelation (disambiguation)
Tom-Christer Nilsen
Tom-Christer Nilsen (født 28. august 1969 i Askøy) er en norsk siviløkonom og politiker (H). Han var fylkesordfører i Hordaland fra 2011–2015 og fra 2015 statssekretær. Ved stortingsvalget 2017 ble han valgt inn på Stortinget for Hordaland der han var medlem av Stortingets næringskomité. Han er riksrevisor 2022–2025.
Nilsen ble medlem av fylkestinget i 1995, og var Høyres gruppeleder fra 2001. Fra 2003 til 2011 hadde han vervet som fylkesvaraordfører og i 2011 til 2015 var han fylkesordfører. For perioden 2009–2013 var han også vararepresentant til Stortinget for Hordaland. I 2015 ble han utnevnt til statssekretær ved Statsministerens kontor og i 2016 ble han utnevnt til statssekretær i Samferdselsdepartementet.
I 2021 ble han valgt av Stortinget som én av fem riksrevisorer for perioden 2022–2025.
Nilsen er sønn av politikeren Oddvard Nilsen og kommunepolitiker Torill Nilsen.
Den nye porten
Den nye porten (arabisk: Bab al-Jedid; hebraisk: HaSha'ar HaChadash) er en av åtte murporter i Gamlebyen i Jerusalem. Den ble bygget i 1889, og er dermed den nyeste av alle portene. Den ble opprinnelig bygget av den Ottomanske sultanen for å gi direkte forbindelse mellom de nye boligområdene utenfor bymuren og Det kristne kvarter.
Hydrozoer
Hydrozoer (Hydrozoa) (også kalt småmaneter) er en klasse nesledyr. De fleste artene er ganske små. Noen former lever enkeltvis, mens andre danner kolonier. Hos hydrozoene er polyppgenerasjonen den viktigste, og medusegenerasjonen kan mangle helt.
Den best kjente hydrozoen er trolig slekten Hydra, som går igjen i lærebøker og er et av de få nesledyr som lever i ferskvann. Ellers omfatter klassen hydroider, som danner fastsittende kolonier, og kolonimanetene, som danner flytende kolonier. Den mest kjente av de sistnevnte er portugisisk krigsskip som er et av de få dødelig giftige nesledyrene. I varme hav finnes hydrokorallene som har et ytre skall av kalk.
UltraViolett
UltraViolett er et norsk talkshow med Åsa Linda Tynning som gikk på TV 2 sommeren 1995 og 1996. Serien var et studiobasert program, uten publikum, men med en fast «vennegjeng» i studio. Programmet hadde en urban stil og var rettet mot ungdom. Programmet ble innspilt i Bergen og ble sendt på fredager.
Seertallene var ganske gode i første sesong, men sank en god del i løpet av den andre.
Magnesia
Magnesia (gresk Μαγνησία, Magnisía) var et prefektur i Hellas i periferien Thessalia. Hovedstaden i prefekturet er Volos. Det moderne prefekturet ble opprettet i 1947 ut av Larissa prefektur. Omtrent 70 % av innbyggerne bor i storbyområdet rundt Volos, som er den nest største byen i Thessalia og den tredje travleste havnebyen i Hellas.
Prefekturet inkluderer blant annet øyene Skiathos og Skopelos.
Grunnstoffene magnesium og mangan, og begrepet magnetisme er kalt opp etter Magnesia.
Geografi
Magnesia grenser til prefekturene Fthiotis i sørvest, Larissa i vest og nord og til Egeerhavet i øst. Lagunen til Voiviissjøen eller Karla ligger i nord og er omgitt av jordbruksområder i vest og fjell i øst.
Fyrstesuverenitetsprinsippet
Fyrstesuverenitetsprinsippet går ut på at suvereniteten i et land ligger hos herskeren (fyrsten/keiseren/kongen etc.). Styreformer som tradisjonelt kongedømme, keiserstyre og aristokrati m.fl. bygger alle implisitt på prinsippet om fyrstesuverenitet. Det omvendte av fyrstesuverenitetsprinsippet er folkesuverenitetsprinsippet.
Prinsippet er begrunnet filosofisk og statsrettslig hos Jean Bodin og Thomas Hobbes i tidlig moderne tid. Klarest kom læren til uttrykk i absolutismen (eneveldet).
Opplysningsfilosofer (som Rousseau) lanserte på tidlig 1700-tall folkesuverenitetsprinsippet, og det ble innført i den amerikanske og franske revolusjon. England er i en mellomstilling, ettersom landet formelt sett ikke har folke- men parlamentssuverenitet.
Etter napoleonskrigene ønsket Europas fyrster å gjenskape «normale tider» og gjeninnførte fyrstesuverenitetsprinsippet dogmatisk i de fleste europeiske land. Men i ett etter ett land i det påfølgende hundreår ble folkesuverenitetsprinsippet innført ved stemmerettsutvidelser, forfatningsglidning eller revolusjoner.
1168 Brandia
1168 Brandia er en hovedbelteasteroide og går i bane innenfor asteroidefamilien Eunomia. Den ble oppdaget 25. august 1930 av Eugène Joseph Delporte ved Observatoire Royal de Belgique i Uccle.
Carl Michael Bellman
Carl Michael Bellman (født, død 11. februar 1795) var en svensk dikter og visesanger. Han var innom flere sjangere, skrev flere skuespill, operaen Fiskarena (1773), et utall dikt av religiøs, politisk og verdslig karakter, men også leilighetsdiktning og korte prosastykker. Som hans hovedverker regnes Fredmans Epistlar og Fredmans Sångar. Bellman omtales ofte som Sveriges nasjonalskald, men Fredmans Epistler er så spekket med franske ord at vanlige folk ikke har kunnet tilegne seg dem. Mest kjent er han for sine drikkeviser.
Bellman-familien stammet fra Schwanewede ved Bremen, innvandret til Sverige med Martin Bellman, som ble borger i Stockholm i 1663.
Liv og virke
Bellman skrev muntre (og iblant triste) dikt om kjente personer fra Stockholms folkeliv. Melodiene i visene hans er ofte lånt fra samtidige musikkstykker, for eksempel franske operaer, og komponister som Händel og Roman. Hans livsglede står i kontrast til hans mange sykdomsbeskrivelser, som hans skildringer av kopper, malaria (kalt frossan pga frostriene eller quartan, fjerdedagsfeberen), hodepine, kjønnssykdommer og ulike lungesykdommer, samt de plagsomme følgene av drikkfeldighet. Trangboddheten for Stockholms 70.000 innbyggere var ekstrem, med forurenset drikkevann fra tilgrisede brønner, og skjørbuk var utbredt i vinterhalvåret.
I et ungdomsdikt beskrev Bellmann effekten av alkohol: Siden stiftet Bellman som en parodi på datidens pompøse ordener sin egen «Bacchi orden», der medlemmene måtte ha ligget døddrukne i rennesteinen ved minst to anledninger. Med 70.000 innbyggere hadde Stockholm rundt 700 vertshus i 1740. Drikkfeldigheten kunne ende i rent delirium: Da Bellmans beskytter kong Gustav 3. ble drept i et attentat i 1792, raknet økonomien hans. Gjeldsfengsel var noe man kunne unngå bare ved å forlate Sverige. I 1793 flyktet Bellman derfor fra sine kreditorer over grensen til Halden. I 1794 gikk han personlig konkurs og satt 2,5 måned i arrest. Da han ble løslatt, var han sterkt svekket av «lungesott», trolig tuberkulose, som på den tiden spredte seg raskt i Norden. Han var lutfattig da han døde.
Bellmans viser er ved adskillige anledninger blitt tolket av senere sangere og artister, et kjent eksempel er albumet Fred sjunger Bellman av Fred Åkerström (1969).
Carrozzeria Marazzi
Carrozzeria Marazzi er en italiensk karosserifabrikk stiftet i 1967, og er basert i Caronna Pertusella utenfor Milano.
Selskapet ble stiftet av Mario Marazzi sammen med ansatte fra Carrozzeria Touring, som da var konkurs. Marazzi designet først Lamborghini 400GT-serien, som ble etterfulgt av en serie Lamborghini Islero (125 stk. i 1967), og de første eksemplarene av Lamborghini Jarama i 1970. Deretter fulgte 18 stk. Alfa Romeo 33 Stradale i 1967, noen Alfa Romeo Giulia Nuvo Promiscua i 1973, to Alfa Romeo 90 stasjonsvogn prototyper (designet av magasinet Auto Capital i 1985), og en Fiat Punto Cabrio Wagon Bricò prototype i 1994.
Fossum brogalleri
Fossum brogalleri er ett av flere anlegg som ble bygget etter unionsoppløsningen for å styrke Glommalinjen. Brogalleriet var en del av Fossumstrøkets festning, også kalt Fossumavsnittet og var underlagt Høytorp fort.